মুক্তিযোদ্ধারা ও গ্রামবাসী তাঁর জানাজা পড়লেন। লাশ দাফন করার জন্য স্থান ঠিক করা হয়। সোনা মসজিদ প্রাঙ্গণ। জাহাঙ্গীরের ৭ নম্বর সেক্টরের প্রথম সেক্টর কমান্ডার নাজমুল হক সড়ক দুর্ঘটনায় মৃত্যুবরণ করলে সোনা মসজিদ প্রাঙ্গণে তাঁকে সমাহিত করা হয়েছিল। তাঁর দাফনের তদারকি করেছিলেন জাহাঙ্গীর। সোনা মসজিদ ছিল ৭ নম্বর সেক্টরের ভেতরে। সেদিন জাহাঙ্গীর বলেছিলেন, স্বাধীনতার জন্য মৃত্যু হলে তাঁকে প্রিয় সেক্টর কমান্ডারের পাশে যেন দাফন করা হয়।